Den Vest-Sjællandske Avis, 1822-03-12
Ogsaa har man Efterretninger over Semlin, som sige det modsatte og fortælle at Ali staaer sig godt og at Chorschid Pascha har maattet trække sig tilbage. - Divanet skal have oversendt to Firmaner, til Paschaen af Ægypten, hvori der er bleven givet ham Ordre til at udruste sin heele Søemagt med den største Hurtighed og at overlade den til Portens Disposition. Ogsaa er det forlangt, at han skal holde 10,000 Mand i Beredskab til dens Tieneste. Den skal have taget det ilde op, at Paschaen ikke har villet før afsende Tropper til dens Brug, paa Grund af hans Expedition til Rubien, og den besværer sig over, at han staaer i Handelsforbindelser og Underhandlinger med Grækerne; men desuagtet troer man, at Paschaen vil vedblive med sin sædvanlige Nølen. - Over Odessa vil man vide fra Trapezunt, at begge de Persiske Armeer have taget Vinterqvarteer i Bagdad og Erzerum, at 3 Tyrkiske Provinser vare i Persernes Besiddelse, og at Paschaen af Belgrad skal have høitidelig erkiendt Persiens Overherredømme, og formelig løssagt sig fra det Tyrkiske Rige. En Convention skal derpaa være blevenafsluttet imellem Schaken og denne mægtige Statholder, ifølge hvilken han skal, naar Foraaret kommer forene sine Stridskræfter med Perserne og rykke ind Natolien. - Man har faaet en omstændelig Efterretning fra den Græske Søecapitain Nicola Chiefala om de Persiske Begivenheder. Han beretter, at han har staaet i meget nøie Forbindelser med den Persiske Prins Mahomet Ali Mirza, Schakens ældste Søn, som nu virkelig skal være død. Denne Prins førte Commanden i Provinserne Fran og Kurdistan, og residerede i Kermanschak, hvor han viiste sig som en stor Ven af Europæerne. J sin Tieneste havde han en Spansk Kanonstøber ved Navn Oms, som tillige var Chef for hans Artillerie. Desuden havde han 6 Franske og flere Jtalienske Officerer i sin Tieneste. Hr. Reymond som tilforn havde været Fransk Consul, var hans Jngenieur og Directeur for hans Arsenal. Prinsen havde afsendt Hr. Barassem til Paris med kostbare Presenter til det Franske Hof, da han ønskede at erholde af Kongen Konstnere og Officerer fra Frankerige. Hans Broder Abbas Mirza derimod, som er bestemt til Thronfølger, er mere omgiven af Engelske Officerer. - Mohamed Ali havde valgt den Macedoniske Alexander til sit Mønster, hvis Portrait hængte i alle hans Værelser, ligesom Portraiterne af de andre store Mænd i Europa. Mohamed Ali var 43 Aar gammel, var stor af Væxt, havde et krigeriskt Udseende, og et meget langt Skiæg. J hans Selskab var bestandig hans Søster, som var klædt som et Mandfolk, og som Perserne kaldte Amazonen. Han havde 18 Børn, hvoraf den ældste Søn var Gouverneur i Hamadan. Capitain Chifala havde foretaget sig en Reise igiennem Lilleasien til Bagdad med den lærde Engelske Resident Rich; da han der erfarede, at Grækerne havde gjort Opstand, saa begav han sig til Prinsen Mohamed Ali. Denne optog ham meget gunstig, og da Chiefalla forestillede ham hvorledes Grækerne bleve undertrykkede af Tyrkerne, sagde han: Jeg forundrer mig over, at man i Europa kan være ligegyldig ved saadanne Grusomheder, og at man ikke forener sig om at bekæmpe Undertrykkeren. Forskiellige Religioner kunne godt bestaae ved Siden af hinanden, og det tilkommer allene det høieste Væsen at dømme heri. Prinsen lovede nu Chiefala at han vil formaae sin Fader til at erklære Tyrkerne Krig, og han afreiste i Mai 1821 til sin Fader i Teheran; men han paalagde Chiefala ikke at meddele denne Hemmelighed til noget Menneske; men da Prinsen nu er død, saa har han ikke taget i Betænkning at bekiendtgiøre denne Aftale.